Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 781/12/8806	Košice, 13.2.2013
EEČ : 2-65-65-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX Buchta
v dobe od 01. 09. 2010 do 10. 10. 2012 zanedbal zákonnú vyživovaciu povinnosť voči maloletým XXXXX, nar. 25. 06. 2002 a XXXXX, nar. 26. 09. 2003, aj napriek tomu, že táto povinnosť, ktorá vyplýva zo zákona o rodine mu bola upravená rozsudkom Okresného súdu Košice - okolie č. k. 9P 87/05 zo dňa 18. 05. 2005, ktorý nadobudol právoplatnosť dňa 01. 06. 2005 a to prispievať na výživu maloletého Maxima vo výške 66,39 € a na XXXXX vo výške     49,80 € vždy do 15-teho dňa v mesiaci vopred k rukám matky XXXXX, čím takto neplnením vyživovacej povinnosti mu vznikol dlh na výživnom celkom vo výške 3.020 € voči matke XXXXX, ktorej boli maloleté deti zverené do výchovy
lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením vyšetrovateľa OR PZ, Odbor kriminálnej polície, Košice - okolie, sp. zn. ORP-544/OVK-KS-2012 zo dňa 10. 10. 2012 bolo vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b/ Trestného zákona na tom skutkovom základe, ako je uvedené                  vo výrokovej časti tohto uznesenia.

	V priebehu vyšetrovania bola vypočutá družka obvineného XXXXX, ktorá uviedla, že s obvineným sa nevie skontaktovať už viac ako jeden rok.

	Zo správy Národnej ústredne Interpol ÚMPS P PZ vyplýva, že obvinený XXXXX zomrel dňa 26. 07. 2012 v meste Sochy, Krasnodarský región.

Podľa § 9 ods. 1 písm. d/ Tr. poriadku, trestné stíhanie musí byť zastavené proti tomu, kto zomrel. 

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor